רגן סמית'

**רגן סמית**' (באנגלית: **Regan Smith**; נולדה ב-9 בפברואר 2002) היא שחיינית אמריקאית, אלופה אולימפית, אלופת עולם ושיאנית עולם.

סגנית אלופה אולימפית (פריז 2024), זוכת מדליית ארד אולימפית (טוקיו 2020), אלופת עולם (2022), פעמיים סגנית אלופת עולם (2023 ו-2025) ושיאנית עולם במשחה ל-100 מטר גב. סגנית אלופה אולימפית (פריז 2024), אלופת עולם (2019), פעמיים סגנית אלופת העולם (2023 ו-2025) ושיאנית עולם בעבר (2019–2023) במשחה ל-200 מטר גב. פעמיים סגנית אלופת עולם (2023 ו-2025), במשחה ל-50 מטר גב. פעמיים ברציפות סגנית אלופה אולימפית (טוקיו 2020 ופריז 2024), סגנית אלופת העולם (2025) וזוכת מדליית ארד מאליפות עולם (2023) במשחה ל-200 מטר פרפר. אלופה אולימפית (פריז 2024), סגנית אלופה אולימפית (טוקיו 2020), 4 פעמים אלופת עולם (2019, 2022, 2023 ו-2025) ושיאנית העולם הנוכחית במשחה שליחות 4x100 מטר מעורב. אלופת העולם בבריכת 25 מטר (2024) ושיאנית העולם הנוכחית בבריכת 25 מטר במשחים ל-50 מטר גב, 100 מטר גב ו-200 מטר גב.

סמית' זכתה בתואר שחיינית השנה בעולם לשנת 2019.

## ביוגרפיה
### 2017
באליפות העולם שנערכה בבודפשט, הונגריה ביולי 2017 סיימה סמית' במקום שמיני במשחה ל-200 מטר גב בתוצאה של 2:07.42 דקות. בשלב חצי הגמר היא קבעה שיא עולם לנוער של 2:07.19 דקות ועלתה מהמקום החמישי.

### 2018
#### אלופת ארצות הברית
באליפות ארצות הברית שנערכה באירוויין, קליפורניה בסוף יולי 2018 זכתה סמית' ב-3 מדליות, זהב ו-2 ארד. מדליית זהב במשחה ל-200 מטר גב ביחד עם קתלין בייקר בשיא עולם חדש לנוער של 2:06.43 דקות, לפני איזבל סטדן (2:08.24 דקות). מדליות ארד במשחה ל-100 מטר גב בשיא עולם חדש לנוער של 58.83 שניות, אחרי קתלין בייקר שקבעה שיא עולם חדש של 58.00 שניות ואוליביה סמוליגה (58.75 שניות) ובמשחה ל-200 מטר פרפר בתוצאה של 2:07.42, אחרי האלי פליקינר (2:06.14 דקות) וקייטי דרבוט (2:07.18 דקות)

באליפות הפאן פסיפיק בשחייה שנערכה בטוקיו, יפן באוגוסט 2018 זכתה סמית' במדליית ארד במשחה ל-200 מטר גב בתוצאה של 2:06.46 דקות, אחרי קתלין בייקר שקבעה שיא אליפות חדש של 2:06.14 דקות וטיילור ראק מקנדה (2:06.41 דקות). נוסף לכך, היא סיימה במקום רביעי במשחה ל-100 מטר גב בתוצאה של 58.95 שניות.

### 2019
#### אלופת עולם ושיאנית עולם
באליפות העולם שנערכה בקוואנגג'ו, קוריאה הדרומית ביולי 2019 זכתה סמית' בשתי מדליות זהב. במשחה ל-200 מטר גב בתוצאה של 2:03.69 דקות, לפני קיילי מקיואן מאוסטרליה (2:06.26 דקות) וקיילי מאס מקנדה (2:06.62 דקות). בשלב חצי הגמר היא קבעה שיא עולם חדש של 2:03.35 דקות, שיפור לשיא העולם בן ה-7 שנים של מליסה פרנקלין מארצות הברית (2:04.06 דקות). כבר בשלב המוקדמות היא שיפרה את שיא העולם לנוער בתוצאה של 2:06.01 דקות. בגלל הכושר המעולה שלה באליפות ולמרות שלא נבחרה לפני כשנה לשחות את ה-100 מטר גב, מאמניה בחרו בה לשחות את סגנון הגב במשחה שליחות 4x100 מטר מעורב ביחד עם לילי קינג, קלסי דליה, וסימון מנואל. כשחיינית ראשונה היא הצדיקה את ההחלטה וקבעה שיא עולם חדש מדהים של 57.57 שניות, שיפור לשיא בן השנה של קתלין בייקר (58.00 שניות), בהמשך הרביעייה האמריקאית קבעה שיא עולם חדש של 3:50.40 דקות, שיפור לשיא הקודם בן השנתיים של ארצות הברית (3:51.55 דקות), לפני אוסטרליה (3:53.42 דקות) וקנדה (3:53.58 דקות).

שבוע לאחר מכן, באליפות ארצות הברית שנערכה בסטנפורד קליפורניה זכתה סמית' במדליית זהב במשחה ל-200 מטר פרפר בשיא אישי חדש של 2:07.26 דקות, לפני לילי נורדמן 2:07.43 דקות ודקוטה לותר (2:07.76 דקות).

### 2020
בתחרות שנערכה בדה מוין איווה ביוני 2020 קבעה סמית' במשחה ל-100 מטר פרפר שיא אישי חדש של 57.34 שניות ובמשחה ל-200 מטר פרפר שיא אישי חדש נוסף של 2:06.39 דקות.

### 2021
#### סגנית אלופה אולימפית
באולימפיאדת טוקיו (2020) זכתה סמית' ב-3 מדליות, 2 כסף ו-1 ארד. מדליות כסף, במשחה ל-200 מטר פרפר בתוצאה של 2:05.30 דקות, אחרי ג'אנג יופיי מהרפובליקה העממית של סין, שקבעה שיא אולימפי חדש של 2:03.86 דקות ולפני בת ארצה האלי פליקינר (2:05.65 דקות) ובמשחה שליחות 4x100 מטר מעורב ביחד עם לידיה ג'קובי, טורי הסק ואבי וייצל בתוצאה של 3:51.73 דקות, אחרי אוסטרליה שקבעה שיא אולימפי חדש של 3:51.60 דקות ולפני קנדה (3:52.60 דקות), שחיינית ראשונה היא קבעה תוצאה של 58.05 שניות ומדליית ארד במשחה ל-100 מטר גב בתוצאה של 58.05 שניות, אחרי קיילי מקיואן מאוסטרליה שקבעה שיא אולימפי חדש של 57.47 שניות וקיילי מאס (57.72 שניות). בשלב המוקדמות היא קבעה שיא אולימפי חדש של 57.96 שניות, אותו שיפרה מקאון במקצה הבא (57.88 שניות) ובשלב חצי הגמר היא קבעה שיא אולימפי נוסף של 57.86 שניות.

### 2022
באליפות העולם שנערכה בבודפשט, הונגריה ביוני 2022 זכתה סמית' במדליית זהב במשחה ל-100 מטר גב בתוצאה של 58.22 שניות, לפני קיילי מאס מקנדה (58.40 שניות) וקלייר קורזן בת ארצה (58.67 שניות). בשלב חצי הגמר היא קבעה תוצאה של 57.65 שניות. נוסף לכך, היא סיימה במקום רביעי במשחה ל-200 מטר פרפר בתוצאה של 2:06.79 דקות ובמקום חמישי במשחה ל-50 מטר גב בתוצאה של 27.47 שניות, בשלב חצי הגמר היא קבעה תוצאה של 27.29 שניות.

### 2023
בתחרות שנערכה בטמפה, אריזונה ב-4 ביוני 2023 קבעה במשחה ל-200 מטר פרפר שיא ארצות הברית חדש של 2:03.87 דקות, שיפור לשיא הוותיק בן 14 השנים של מרי מולר (2:04.14 דקות).

באליפות העולם שנערכה בפוקואוקה, יפן ביולי 2023 היא זכתה ב-5 מדליות, 1 זהב בשליחות, 3 כסף ו-1 ארד במשחים אישיים. מדליית זהב במשחה שליחות 4x100 מטר מעורב ביחד עם לילי קינג, גרטשן וולש קייט דאגלס בתוצאה של 3:52.08 דקות, לפני אוסטרליה (3:53.37 דקות) וקנדה (3:54.12 דקות), כשחיינית ראשונה היא קבעה תוצאה של 57.68 שניות. מדליות כסף, במשחה ל-50 מטר גב בתוצאה של 27.11 שניות, אחרי קיילי מקיואן מאוסטרליה שקבעה שיא אוקיאניה חדש של 27.08 שניות ולפני לורן קוקס מהממלכה המאוחדת (27.20 שניות), בשלב חצי הגמר היא קבעה שיא אמריקה חדש של 27.10 שניות, במשחה ל-100 מטר גב בתוצאה של 57.78 שניות, אחרי קיילי מקיואן שקבעה שיא אליפות חדש של 57.53 שניות ולפני קתרין ברקוף מארצות הברית (58.25 שניות), במשחה ל-200 מטר גב בתוצאה של 2:04.94 דקות, אחרי קיילי מקיואן (2:03.85 דקות) ולפני פנג שווי מהרפובליקה העממית של סין (2:06.74 דקות). מדליית ארד במשחה ל-200 מטר פרפר בתוצאה של 2:06.78 דקות, אחרי סאמר מקינטוש מקנדה (2:04.06 דקות) ואליזבת דקרס מאוסטרליה (2:05.46 דקות).

### 2024
במבחנים האמריקאים לאולימפיאדת פריז שנערכו באינדיאנפוליס, אינדיאנה ביוני 2024 סיימה ראשונה במשחה ל-100 מטר גב בשיא עולם חדש של 57.13 שניות ושלישית במשחה ל-100 מטר פרפר בשיא אישי חדש של 55.62 שניות, טוב משיא ארצות הברית שהיה קיים לפני המבחנים, התוצאה החמישית בטיבה בכל הזמנים והתוצאה השלישית בטיבה לשנת 2024, אחרי גרטשן וולש (55.31 שניות) שקבעה בשלב חצי הגמר שיא עולם חדש של 55.18 שניות וטורי הסק שיאנית ארצות הברית היוצאת (55.52 שניות).

במשחקים האולימפיים עצמם שנערכו בסוף יולי תחילת אוגוסט היא זכתה ב-5 מדליות, 2 זהב בשליחים ו-3 כסף אישיות. מדליות זהב במשחה שליחות 4x100 מטר מעורב ביחד עם לילי קינג, גרטשן וולש וטורי הסק בשיא עולם חדש של 3:49.63 דקות, לפני אוסטרליה (3:53.11 דקות) והרפובליקה העממית של סין (3:53.23 דקות), כשחיינית ראשונה היא שחתה את סגנון הגב בשיא אולימפי חדש של 57.28 שניות ובמשחה שליחים משולב 4x100 מטר מעורב לאחר שהשתתפה בשלב המוקדמות. מדליות כסף במשחה ל-100 מטר גב בתוצאה של 57.66 שניות, אחרי קיילי מקיואן שקבעה שיא אולימפי חדש של 57.33 שניות ולפני קתרין ברקוף (57.98 שניות), במשחה ל-200 מטר גב בתוצאה של 2:04.26 דקות, אחרי קיילי מקיואן שקבעה שיא אולימפי חדש של 2:03.73 דקות ולפני קיילי מאס (2:05.57 דקות) ובמשחה ל-200 מטר פרפר בשיא אמריקה חדש של 2:03.84 דקות, אחרי סאמר מקינטוש שקבעה שיא אולימפי חדש של 2:03.03 דקות ולפני ג'אנג יופיי (2:05.09 דקות).

במסגרת סבב הגביע העולמי (בריכת 25 מטר) שנערך באינצ'ון, קוריאה הדרומית ב-25 באוקטובר היא קבעה במשחה ל-100 מטר גב שיא עולם חדש של 54.41 שניות. שבוע לאחר מכן, בתחרות שנערכה במסגרת סבב הגביע העולמי בסינגפור (בריכת 25 מטר) היא שיפרה במשחה ל-100 מטר גב את שיאה העולמי הטרי והעמידה אותו על 54.27 שניות וקבעה במשחה ל-200 מטר גב שיא עולם חדש של 1:58.83 דקות, שיפור לשיא בן 4 השנים של קיילי מקיואן (1:58.94 דקות).

באליפות העולם בבריכת 25 מטר שנערכה בבודפשט בדצמבר 2024 היא זכתה ב-7 מדליות, 4 זהב, 2 כסף ו-1 ארד. מדליות זהב במשחה ל-50 מטר גב  בשיא עולם חדש של 25.23 שניות, במשחה ל-100 מטר גב בשיא אליפות חדש של 54.55 שניות, במשחה ל-200 מטר גב בשיא עולם חדש של 1:58.04 דקות ובמשחה שליחות 4x100 מטר מעורב ביחד עם לילי קינג, גרטשן וולש וקייט דאגלס בשיא עולם חדש של 3:40.41 דקות, כשחיינית ראשונה היא קבעה במשחה ל-100 מטר גב שיא עולם חדש של 54.02 שניות. מדליות כסף במשחה ל-200 מטר פרפר בשיא ארצות הברית חדש של 2:01.00 דקות, אחרי סאמר מקינטוש שקבעה שיא עולם חדש של 1:59.32 דקות ובמשחה שליחים משולב 4x100 מטר מעורב ומדליית ארד במשחה שליחים משולב 4x50 מטר מעורב.

### 2025
באליפות העולם שנערכה בסינגפור בסוף יולי תחילת אוגוסט היא זכתה ב-5 מדליות, מהן 1 זהב ו-4 כסף. מדליית זהב במשחה שליחות 4x100 מטר מעורב ביחד עם קייט דאגלס, גרטשן וולש וטורי הסק בשיא עולם חדש של 3:49.34 דקות, לפני אוסטרליה (3:52.67 דקות) והרפובליקה העממית של סין (3:54.77 דקות), כשחיינית ראשונה היא קבעה את התוצאה המהירה במשחה של 57.57 שניות. מדליות כסף במשחה ל-50 מטר גב 27.25 שניות, אחרי קתרין ברקוף (27.08 שניות) ולפני וואן לטיאן מהרפובליקה העממית של סין (27.30 שניות), במשחה ל-100 מטר גב בתוצאה של 57.35 שניות, אחרי קיילי מקיואן שקבעה שיא אליפות חדש של 57.16 שניות ולפני קתרין ברקוף (58.15 שניות), במשחה ל-200 מטר גב בתוצאה של 2:04.29 דקות, אחרי קיילי מקיואן שקבעה שיא אליפות חדש של 2:03.33 דקות ולפני קלייר קורזן (2:06.04 דקות) ובמשחה ל-200 מטר פרפר בתוצאה של 2:04.99 דקות, אחרי סאמר מקינטוש שקבעה שיא אליפות חדש של 2:01.99 דקות ולפני אליזבת דקרס (2:06.12 דקות).

## תארים והישגים
בשנת 2019 זכתה סמית' בתואר שחיינית השנה בעולם.

## שיאים אישיים
### בריכה אולימפית
* 200 מטר חופשי: 1:57.23 דקות (2024)
* 400 מטר חופשי: 4:10.33 דקות (2019)
* 50 מטר גב: 27.10 שניות (2023), שיא אמריקה בעבר
* 100 מטר גב: 57.13 שניות (2024), **[[שיאי עולם בשחייה|שיא עולם]]**
* 200 מטר גב: 2:03.35 דקות (2019), שיא עולם בעבר, שיא אמריקה
* 50 מטר פרפר: 25.63 שניות (2025)
* 100 מטר פרפר: 55.62 שניות (2024)
* 200 מטר פרפר: 2:03.84 דקות (2024), שיא אמריקה

### בריכת 25 מטר
* 50 מטר גב: 25.23 שניות (2024), **[[שיאי עולם בשחייה|שיא עולם]]**
* 100 מטר גב: 54.02 שניות (2024), **[[שיאי עולם בשחייה|שיא עולם]]**
* 200 מטר גב: 1:57.86 דקות (2025), שיא אמריקה
* 200 מטר פרפר: 2:00.20 דקות (2025)

### בריכת 25 יארד
* 100 יארד גב: 49.16 שניות (2021), שיא ארצות הברית בעבר
* 200 יארד גב: 1:47.16 דקות (2019), שיא ארצות הברית
* 100 יארד פרפר: 49.88 שניות (2021)
* 200 יארד פרפר: 1:49.78 דקות (2021)

## ראו גם

* התפתחות שיא העולם במשחה ל-50 מטר גב
* התפתחות שיא העולם במשחה ל-100 מטר גב 
* התפתחות שיא העולם במשחה ל-200 מטר גב

## קישורים חיצוניים

קטגוריה:אמריקאים ילידי מינסוטה
קטגוריה:שחייניות גב אמריקאיות
קטגוריה:שחייניות פרפר אמריקאיות
קטגוריה:שחייניות חופשי אמריקאיות
קטגוריה:שיאניות עולם בשחייה
קטגוריה:אלופות עולם בשחייה
קטגוריה:אלופות אולימפיות אמריקאיות: שחייה
קטגוריה:זוכות מדליית כסף אולימפית אמריקאיות באולימפיאדת טוקיו (2020): שחייה
קטגוריה:זוכות מדליית ארד אולימפית אמריקאיות באולימפיאדת טוקיו (2020): שחייה
קטגוריה:שחייניות אמריקאיות באולימפיאדת פריז (2024)
קטגוריה:אמריקאים שהופיעו ברשימת טיים 100 נקסט
קטגוריה:מינסוטה: שחיינים
קטגוריה:אמריקאיות שנולדו ב-2002
קטגוריה:אמריקאים שנולדו ב-2002